কাজী মারুফ

কাজী মারুফ (জন্ম: ৪ ডিসেম্বর, ১৯৮১) জনপ্রিয় বাংলাদেশী চলচ্চিত্র অভিনেতা। খুব অল্প সময়েই বাংলাদেশী চলচ্চিত্রে নিজেকে প্রতিষ্ঠিত করেছেন এই অভিনেতা। বাবা প্রখ্যাত পরিচালক কাজী হায়াৎ-এর মাধ্যমে চলচ্চিত্রে এসে তারই পরিচালনায় করা ছবি ইতিহাস দিয়ে বাংলাদেশ জাতীয় চলচ্চিত্র পুরস্কার লাভ করেন। শিশু শিল্পী হিসাবে কাজী মারুফের প্রথম সিনেমা "খোকনসোনা" ১৯৮২ সালের ২১শে অক্টোবর মুক্তি পেয়েছিলো। খোকনসোনা সিনেমায় কাজী মারুফের বয়স আট মাস ছিলো।

 শিক্ষা জীবন 
উইলস লিটল ফ্লাওয়ার থেকে ‘ও লেভেল’ পরীক্ষায় উত্তীর্ণ হয়ে মারুফ ‘এ লেভেল’ সম্পন্ন করেন মাস্টার মাইন্ড থেকে। ২০০১ সালের ২২ ফেব্রুয়ারি তারিখে একইদিনে তিনি বিশ্ববিদ্যালয় এবং চলচ্চিত্র জীবন শুরু করেন। সকালে বিশ্ববিদ্যালয়ে ওরিয়েন্টেশন শেষ করে বিকাল ৫টায় এফডিসি-র ১ নং ফ্লোরে ইতিহাস চলচ্চিত্রের মহরতের মাধ্যমে তিনি চলচ্চিত্র জীবন শুরু করেন। পরবর্তীতে লন্ডন স্কুল অব কমার্স থেকে ব্যবসায় শিক্ষায় স্নাতক সম্পন্ন করেন কাজী মারুফ।

 অভিনয় জীবন 
অ্যাকশন ঘরানার চলচ্চিত্রের অভিনেতা কাজী মারুফ তার চলচ্চিত্র জীবন শুরু করেন ইতিহাস ছবির মাধ্যমে। কাজী হায়াৎ পরিচালিত এই চলচ্চিত্রটি মুক্তি পায় ২০০২ সালে। প্রথম ছবিতেই জাতীয় চলচ্চিত্র পুরস্কার জিতে নেন কাজী মারুফ।কাজী মারুফ সাম্প্রতিক সময়ে বাণিজ্যিক চলচ্চিত্রের পাশাপাশি বিকল্প ধারার চলচ্চিত্রে অভিনয় শুরু করেছেন। দেহরক্ষী ছবিতে নাম ভূমিকায়, আনিসুর রহমান মিলন এবং ববির পাশাপাশি দুর্দান্ত অভিনয় করেন। তবে ইভটিজিং ছবিতে তার কাশেম চরিত্রটি দর্শকপ্রিয়তা পায়। ২০১৪ সালে তিনি কাজী হায়াৎ পরিচালিত সর্বনাশা ইয়াবা ছবিতে কাজ করছেন। ২০১৫ সালে অভিনয় করেছেন মাল্টিমিডিয়া ফিল্ম প্রোডাকশন প্রযোজিত ছিন্নমূল ছায়াছবিতে। এতে তার নায়িকা লাক্স চ্যানেল আই সুপারস্টার অরিন। এছাড়াও মোস্তাফিজুর রহমান বাবু পরিচালিত বিধ্বস্ত ও ফিরোজ খান প্রিন্স পরিচালিত শোধ প্রতিশোধ অভিনয় করেন। বিধ্বস্ত ছায়াছবিতেও মারুফের নায়িকা অরিন এবং শোধ প্রতিশোধ-এ নায়িকা মৌসুমী হামিদ ও মৌমিতা মৌ। ইমদাদুল হক মিজানের পরিচালনায় বেপরোয়া প্রেমিক ছায়াছবিতেও অভিনয় করছেন। এই ছবিতে কাজী মারুফের বিপরীতে অভিনয় করবেন চিত্রনায়িকা মৌমিতা মৌ।
 চলচ্চিত্রের তালিকা 
 বছর চলচ্চিত্রের শিরোনাম চরিত্র পরিচালক সহশিল্পী টীকা ২০০২  ইতিহাস  মারুফ  কাজী হায়াৎ  রত্না, মৌসুমী  বিজয়ী: জাতীয় চলচ্চিত্র পুরস্কার শ্রেষ্ঠ অভিনেতা  ২০০৩  অন্ধকার  মারুফ  কাজী হায়াৎ নেহা  ২০০৪  অন্য মানুষ  মারুফ  কাজী হায়াৎ শাবনূর  ২০০৭  ক্যাপ্টেন মারুফ  মারুফ  কাজী হায়াৎ  নদী  ২০০৮  শ্রমিক নেতা   কাজী হায়াৎ  পূর্ণিমা  গরিবের ছেলে বড়লোকের মেয়ে   আহমেদ নাসির  অপু বিশ্বাস  আইন বড় না সন্তান বড়   এ জে রানা  নিপুন  ২০০৯  রাস্তার ছেলে   শাহীন-সুমন  সাহারা,‌ রেসি, ইমন  ৫ টাকার প্রেম   শাহীন-সুমন  সাহারা, রেসি, ইমন  ২০১০  অশান্ত মন মারুফ  কাজী হায়াৎ  সাহারা  আমার স্বপ্ন   কাজী হায়াৎ  সাহারা, বাপ্পারাজ  মা আমার জান   আহমেদ নাসির  পূর্ণিমা  আমার মা আমার অহংকার   রাজু চৌধুরী  পূর্ণিমা  মায়ের জন্য মরতে পারি   আহমেদ নাসির  সাহারা, রেসি, ইমন  বড়লোকের ১০ দিন গরীবের ১ দিন আপন  শেখ নজরুল ইসলাম  সাহারা, নিপুন, নিরব  বস্তির ছেলে কোটিপতি   স্বপন চৌধুরী  সাহারা, শাকিবা  ওরা আমাকে ভাল হতে দিল না   কাজী হায়াৎ  পূর্ণিমা  ২০১১  মায়ের জন্য পাগল   আহমেদ নাসির  পূর্ণিমা, নদী, ইমন  এক টাকার ছেলে কোটি টাকার মেয়ে   কমল সরকার  সাহারা, রত্না, ঈশিতা, সম্রাট  অস্ত্র ছাড়ো কলম ধরো   রাজু চৌধুরী  পূর্ণিমা  ওয়ান্টেড   আজাদ খান  বাসরী  বন্ধু তুমি শত্রু তুমি মারুফ  রয়েল বাবু  সাহারা, কেয়া, নিরব  দারোয়ানের ছেলে   রকিবুল আলম রকিব  সাহারা  অংক মারুফ  শাহীন-সুমন  রত্না, ডিপজল, সাহারা, ইমন  ছোট্ট সংসার মারুফ  মনতাজুর রহমান আকবর  তমা মির্জা, রেসি, ডিপজল  পিতা পূত্রের গল্প   কাজী হায়াৎ  সাহারা  ২০১২  মারুফের চ্যালেঞ্জ মারুফ  শাহাদাত হোসেন লিটন  নিপুন, সাহারা,‌ ইমন  রাজা সূর্য খাঁ   গাজী মাহবুব  পূর্ণিমা, নিরব, সোহেল রানা, উজ্জ্বল  মানিক রতন দুই ভাই রতন  কাজী হায়াৎ  তমা মির্জা, রেসি, ডিপজল  ২০১৩  দেহরক্ষী  তীব্র  ইফতেখার চৌধুরী  ববি, মিলন  ইভটিজিং  কাশেম  কাজী হায়াৎ  তমা মির্জা  ২০১৪  সর্বনাশা ইয়াবা মারুফ  কাজী হায়াৎ  প্রসূন আজাদ ২০১৬ছিন্নমূলকাজী হায়াৎঅরিন২০১৭মাস্তান ও পুলিশরকিবুল আলম রকিববিন্দিয়া২০১৯গার্মেন্টস শ্রমিক জিন্দাবাদমুস্তাফিজুর রহমান বাবুঅরিন, রুবেল, অমিত হাসান ২০২১ সৌভাগ্য (২০২১-এর চলচ্চিত্র) এফ আই মানিকতমা মির্জা, মৌসুমী, ডিপজল২০২৪গ্রীন কার্ডকাজী হায়াৎ ও রওশন আরা নিপানুসরাত তিসাম, নাজিদা সৈয়দ, শিরিন বকুল

 পুরস্কার 
জাতীয় চলচ্চিত্র পুরস্কার
 বিজয়ী: শ্রেষ্ঠ অভিনেতা - ইতিহাস (২০০২)

 আরো দেখুন 
 কাজী হায়াৎ
 তথ্যসূত্র 

 বহিঃসংযোগ 



বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:ঢাকার অভিনেতা
বিষয়শ্রেণী:২১শ শতাব্দীর বাংলাদেশী অভিনেতা